Document ID: 31987L0441

*****
ΟΔΗΓΙΑ ΤΗΣ ΕΠΙΤΡΟΠΗΣ
της 29ης Ιουλίου 1987
για την εξοικονόμηση αργού πετρελαίου με τη χρήση συστατικών υποκατάστατων καυσίμων
(87/441/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 85/536/ΕΟΚ του Συμβουλίου της 5ης Δεκεμβρίου 1985 για την εξοικονόμηση αργού πετρελαίου με τη χρήση συστατικών υποκατάστατων καυσίμων (1), και ιδίως το άρθρο 4,
Εκτιμώντας:
ότι είναι σκόπιμο να αναφερθούν μέθοδοι μέτρησης των υποκατάστατων καυσίμων τα οποία είναι κατάλληλα για να προστεθούν στα μείγματα βενζίνης·
ότι, λαμβανομένης υπόψη της επιστημονικής και τεχνικής προόδου των υπό εξέλιξη εργασιών, είναι προφανές ότι ορισμένες από τις μεθόδους μέτρησης να χρησιμοποιηθούν σε προσωρινή βάση·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην επιστημονική και τεχνική πρόοδο της ανωτέρω οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα της οδηγίας 85/536/ΕΟΚ του Συμβουλίου για την εξοικονόμηση αργού πετρελαίου με τη χρήση συστατικών υποκατάστατων καυσίμων προστίθεται στο σημείο ΙΙΙ το ακόλουθο κείμενο, ενώ οι υπόλοιπες παράγραφοι παραμένουν αμετάβλητοι:
«Για τη μέτρηση της περιεκτικότητας κατ' όγκο και της περιεκτικότητας κατά βάρος σε οξυγόνο των οξυγονούχων οργανικών ενώσεων στα μείγματα βενζίνης , μπορούν να χρησιμοποιηθούν οι ακόλουθοι μέθοδοι σε προσωρινή βάση.
1.2 // 1. AFNOR M 07-054 // Υγρά καύσιμα - μέθοδος ανάλυσης των οξυγονούχων ενώσεων που περιέχονται στα καύσιμα (Δεκέμβριος 1984, Πειραματικά Πρότυπα). // 2. DIN 51 413 // Εξέταση υγρών ορυκτελαίων - Υδρογονάνθρακες - Χρωματογραφική ανάλυση αερίων // /Τμήμα 1 // Προσδιορισμός αλκοολών // /Τμήμα 4 // Προσδιορισμός μεθυλοτριτοβουτυλαιθέρα (ΜΤΒΕ, τριτοβουτοξυμεθάνιο) // /Τμήμα 5 // Προσδιορισμός οξυγονούχων ενώσεων σε καύσιμα κινητήρων θερμοδυναμικού κύκλου OTTO (υπό έκδοση) // /Τμήμα 6 // Προσδιορισμός ακετόνης (υπό έκδοση). // 3. Προτεινόμενη μέθοδος BSI // IP ST-G-6C: Προσδιορισμός αλκοολών C1-C4 και μεθυλοτριτοβουτυλαιθέρα στη βενζίνη μέσω χρωματογραφικής ανάλυσης αερίων. // 4. Πρόταση ASTM D2 // Προσδιορισμός αλκοολών C1-C4 και μεθυλοτριτοβουτυλεθαίρα (ΜΤΒΕ) στη βενζίνη (βασισμένος στο σημείο 9 κατωτέρω).
5. »Selective gas chromatographic analysis of oxygen-containing compounds by flame-ionisation detection" by Schneider, W., Frohne J-C., Bruderreck, H.J. Chromatogr., 1982 Nr. 245, page 71.
6. »A single-column gas chromatographic method for the analysis of gasolines containing oxygenated compounds" by Lockwood, A.F., Caddock, B. D-Chromatographia, 1983, Nr. 17, (2), page 65.
7. »Gas and Liquid chromatographic analyses of methanol, ethanol, t-butenol and methyl t-butyl ether in gasoline" by Pauls, R.E., McCoy, R.W-J. Chromatogr. Sci., 1981 Nr. 19, page 558.
8. »Determination of high octane components: Methyl t-Butyl ether, benzene, toluene and ethanol in gasoline by liquid chromatography by Pauls, R.E-J. Chromatogr. Sci., 1985, Nr. 23, page 437.
9. »The analysis of G1-C4 alcohols and MTBE in motor gasolines by multi-dimensional GC with macro-bore capillary and a micro-packed column" by Green L., Naizhong, Z.-Paper presented at the 36th Pittsburg Analytical Conferance.
Τα κράτη μέλη δικαιούνται να χρησιμοποιήσουν άλλες μεθόδους, εφόσον είναι αποδεδειγμένα ισοδύναμες.
Τα αποτελέσματα των επιμέρους μετρήσεων ερμηνεύονται σύμφωνα με τη μέθοδο η οποία ορίζεται στο πρότυπο ISO 4259 (δημοσιεύθηκε το 1979).»
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 29 Ιουλίου 1987.

Labels: 7
14